open-index/open-wikipedia-markdown huggingface dataset:
Sidsel Grindstad

**Sidsel Grindstad** (1864–1943) var en norsk folkeskolelærerinne og kvinnesaksforkjemper, født i Christiania.

## Familie
Sidsel Grindstad var datter av artillerisergeant Ole Pedersen Grindstad og Maren Kristine Syvertsen. Hun vokste opp i en stor søskenflokk, og familien bodde i Christiania inntil de flyttet til Bergen i 1870-årene. Hun ble konfirmert ved Bergenhus festning i 1882.

## Liv og virke
Grindstad avla Lærerinneprøven av høyere grad i Bergen i 1884, og ble ansatt i Bergensskolen i 1887. Hun arbeidet hele sitt liv ved Sandvikens skole, og var i en årrekke medlem av styret i Bergen Lærerinneforening (tilknyttet Norges Lærerinneforbund). Der satt hun i et utall komiteer gjennom årene, og hun var også lærerinnenes representant i skolestyret i 8 år.

Sidsel Grindstad var også aktiv innen kvinnesaken, bl.a. gjennom Kvindestemmeretsforeningen, der hun ble innvalgt i styret i 1907. Og ikke minst var hun engasjert i Bergen Kvinnesaksforening (BKF) siden starten og var styremedlem lenge. Hun var også leder av foreningen i årene 1933-35. Blant sakene hun var opptatt av, var tanken om en egen bygning for BKF, og hun ble medlem av komiteen som ble nedsatt for å jobbe for dette. Kvindernes Bygning AS sto ferdig i 1915, og Sidsel Grindstad og Fanny Schnelle satt lenge i styret for aksjeselskapet som representanter for styret i BKF. Grindstad var også forretningsfører for huset fra 1920-årene.

## Litteratur
* Nagel, Anne-Hilde; Fløystad, Ingeborg og Skiftesvik, Kari Hop (red.) (2024): *Driftige Bergenskvinner: Bergen Kvinnesaksforenings historie*. Bodoni forlag. ISBN 978-82-8403-228-3.

## Referanser
Pål Eirik Berglund

**Pål Eirik Berglund** (født 1973) er en norsk hæroffiser med graden brigader. Han var sjef for Brigade Nord fra oktober 2020 til juni 2023.

## Utdanning
Berglund gikk ut fra Befalsskolen for kavaleriet i 1993 og Krigsskolen i 1999. Han har videre utdanning fra US Army Cavalry Leader Course (2004), École de Guerre (2012–2013) og andre høyere kurs.

## Militær karriere
Berglund begynte som vognkommandør i Panserbataljonen (1994–1995) og tjenestegjorde der i flere roller, blant annet som troppssjef (1999–2002), eskadronsjef (2005–2009) og bataljonssjef (2015–2017). Han har også vært etterretningsoffiser og operasjonsoffiser, samt hatt stilling som eskadronsjef i Telemark bataljon (2010–2011). Han var sjef for Brigade Nord fra 22. oktober 2020 til juni 2023, da han etterfulgte Lars Lervik.

Han har hatt stabsstillinger i Forsvarsstaben, Forsvarsdepartementet og som forsvarsattaché til Frankrike og Spania (2018–2020). 

Berglund har deltatt i internasjonale operasjoner i Afghanistan (ISAF), blant annet som nestkommanderende i den norske kavalerieskadronen (2004) og som etterretningsoffiser i kontingentstaben (2010).

I juni 2023 startet han ved Royal College of Defence Studies i London.

## Utmerkelser

* Forsvarets medalje for internasjonal tjeneste
* Forsvarets operasjonsmedalje for Afghanistan
* Vernedyktighetsmedaljen for Hæren
* NATO-medaljen
* Norges militære kameratforbunds hederstegn

## Referanser
Vibeke Jensdatter

**Vibeke Jensdatter** (1638–1709) var en dansk kjøpmann og godseier. 

Hun fødtes i Varde i Jylland som datter av rådmann Jens Nielsen og Maren Jensdatter. I 1656 giftet hun seg med kjøpmann og rådmann Laurids Christensen Friis i Ribe, men ble enke tre år senere under pesten. Hun satt da med tre små barn.

Som en av få kvinner i Ribe drev hun handel med okseeksport, import av varer som bly og hamp, og ble en av byens største eiendomsbesittere. Hun eide både hus og boder i Ribe og investerte i bøndergods og herregården Vardho, som hun sikret seg etter en rettslig strid med adelsdamen Vibeke Rosenkrantz.

## Referanser
KNM «Uthaug»

**KNM «Uthaug»** kan vise til:

* KNM «Uthaug» (S304) (1965), en undervannsbåt av Kobben-klassen sjøsatt i 1965
* KNM «Uthaug» (S304) (1990), en undervannsbåt av Ula-klassen sjøsatt i 1990
U-klassen

**U-klassen** er en klasse av 49 små undervannsbåter bygget for Royal Navy rett før og under annen verdenskrig.

Båtene hadde en lengde på 191 fot, bredde på 16 fot og deplasement på 540 britiske tonn.

## Referanser
Paris Saint-Germain FC i 1996–97

Paris Saint-Germain endte sesongen 1996/97 på 2. plass i fransk 1. divisjon.

## Tabell

## Spillerstatistikk

## Referanser


## Kilder
* 

## Se også
*Fransk fotball 1996–1997
Flyplassveien (Ringerike)

**Flyplassveien** (21-31, 20-32, spredte husnummer) er en vei på Eggemoen i Ringerike kommune.

Flyplassveien har avkjøring fra veien Eggemoen, rett etter avkjøringen fra Eggemoveien (E16), og går nordøstover fra denne. Veien går parallell med flystripa på Hønefoss flyplass. Veien domineres av et industriområde der blant annet Norsk Titanuim og Tronrud Engineering ligger. 
 
## Referanser


## Eksterne lenker
*
Eat to the Beat

***Eat to the Beat*** er et musikkalbum av Blondie utgitt i oktober 1979 på Chrysalis Records.

Albumet ble en stor suksess i Storbritannia hvor det debuterte som nummer en på albumlisten, og hvor singelene «Atomic» og «Dreaming» ble store hits. I resten av Europa ble «Union City Blue» utgitt som singel, mens man i USA ga ut «The Hardest Part» som singel. Sangen «Slow Motion» var også ment å bli utgitt som singel, men dette skjedde ikke etter at «Call Me» uventet ble en stor singelhit i 1980. Albumet var ikke like vellykket i USA. I Norge kom *Eat to the Beat* på en sjetteplass på VG-lista. Albumet havnet i 1980 på en sjetteplass på Bilboards liste over album det året.

Albumet regnes vanligvis som noe svakere enn forgjengeren, ''Parallel Lines''.

## Sporliste
**Side A**

# «Dreaming» (Harry/Stein) - 3:08
# «The Hardest Part» (Harry/Stein) - 3:42
# «Union City Blue» (Harrison/Harry) - 3:22
# «Shayla» (Stein) - 3:57
# «Eat to the Beat» (Harrison/Harry) - 2:40
# «Accidents Never Happen» (Destri) - 4:14

**Side B**

# «Die Young Stay Pretty» (Harry/Stein) - 3:33
# «Slow Motion» (Davis/Destri) - 3:27
# «Atomic» (Destri/Harry) - 4:39
# «Sound-A-Sleep» (Harry/Stein) - 4:17
# «Victor» (Harry/Infante) - 3:18
# «Living in the Real World» (Destri) - 2:43

## Medvirkende
**Blondie**

* Deborah Harry – vokal
* Chris Stein – gitarer
* Clem Burke – trommer
* Jimmy Destri – keyboard, kor på «Die Young Stay Pretty» og «Victor»
* Nigel Harrison – bassgitar
* Frank Infante – gitarer, kor på «Die Young Stay Pretty» og «Victor»

**Andre musikere**

* Ellie Greenwich – kor på «Dreaming» og «Atomic»
* Lorna Luft – kor på «Accidents Never Happen» og «Slow Motion»
* Donna Destri – kor på «Living in the Real World»
* Mike Chapman – kor på «Die Young Stay Pretty» og «Victor», kor på «Living in the Real World»
* Randy Hennes – munnspill på «Eat to the Beat»

## Referanser
Defence Cooperation Agreement mellom Danmark og USA

**Defence Cooperation Agreement mellom** **Danmark og USA,** ofte omtalt som **Supplementary Defence Cooperation Agreement (SDCA)**, er en bilateral avtale mellom USA og Danmark som regulerer amerikansk militær tilstedeværelse og bruk av militær infrastruktur på dansk territorium.

USA har inngått lignende avtaler med Litauen, Norge, Sverige, Finland, Estland, Latvia, Litauen, Polen, Tsjekkia, Slovakia, Ungarn og Bulgaria.

Avtalen ble undertegnet 19. desember 2023 og trådte i kraft 10. juni 2025.

## Bakgrunn

Danmark innledet slike samtaler den 10. februar 2022, og signerte en avtale den 19. desember 2023. Avtalen gir amerikanske styrker tilgang til tre flystasjoner i Danmark.

Avtalen om forsvarssamarbeid gir også USA anledning til å stasjonere soldater og etablere forhåndslagre av våpen og militært utstyr i Danmark. 

Den danske utenriksministeren Lars Løkke Rasmussen og USAs utenriksminister Antony Blinken signerte avtalen mellom de to landene 21. desember 2023 i Washington.

## Avtalen

Avtalen tillater at amerikanske styrker stasjoneres ved tre flystasjoner på Jylland:

* Karup flystasjon
* Skrydstrup flystasjon
* Aalborg flystasjon

DCA-avtalen gjelder ikke for Færøyene og Grønland. Landet har tidligere forbudt utplassering av atomvåpen på sitt territorium i fredstid, og den nåværende avtalen endrer ikke dette.

Den 10. juni 2025 vedtok Folketinget i Danmark med 163 av 179 stemmer å la USA opprette militærbaser på dansk jord (kun Enhedslisten og Alternativet stemte imot, sammen med uavhengige Theresa Scavenius).

## Se også

* Defence Cooperation Agreement mellom Finland og USA
* Defence Cooperation Agreement mellom Sverige og USA
* Tilleggsavtale mellom Norge og USA om forsvarssamarbeid

## Referanser
Eliteserien i innebandy for menn 2008/09

**[[Eliteserien i innebandy for menn]] 2008/09** var det øverste nivået i norsk innebandy for menn i 2008/09-sesongen, og ble spilt som dobbel serie med tolv lag.

Serien besto av de ti beste lagene fra Eliteserien 2007/08, samt de to beste lagene fra fjorårets kvalifisering; hhv.  og .

 tok klubbens niende seriegull, ett poeng foran fjorårets seriemester  og syv poeng foran .

Raymond Evensen fra  var sesongens beste poengplukker, mens Andreas Elf fra  ble kåret til «Årets spiller».

## Tabellen

## Referanser


## Eksterne lenker
*
Eliteserien i innebandy for menn 2011/12

**[[Eliteserien i innebandy for menn]] 2011/12** var det øverste nivået i norsk innebandy for menn i 2011/12-sesongen, og ble spilt som dobbel serie – med 13 lag for første gang.

Serien besto av alle de elleve lagene fra Eliteserien 2010/11, samt to lag fra 1. divisjon 2010/11.  fra 1. divisjon (Østland) og  fra 1. divisjon (Sørvest) var de eneste to lagene som var kvalifisert og ønsket å delta i kvalifisering – dermed ble den avlyst og de to klubbene tilbudt Eliteserieplass.

 tok klubbens første seriegull, seks poeng foran  og ni poeng foran . Thomas Stræte fra  var sesongens beste poengplukker med 80 poeng, og ble også kåret til «Årets spiller».

## Tabellen

## Referanser


## Eksterne lenker
*
Paul Ngongo

**Paul Ngongo Iversen** (født 2000) er en dansk fotballspiller som spiller for .

## Karriere
Ngongo ble født på Rigshospitalet, og bodde sine første fire år i Nørrebro, og senere i Indre By. Han har dansk mor, og kongolesisk far.
Ngongo spilte på BK Skjold fram til han var 16 år. Videre spilte han ungdomsfotball for , men ble ikke tilbydt kontrakt, og flyttet derfor til USA.

### Wingate Bulldogs
Sommeren 2019 flyttet han til Nord-Carolina for å studere på college og spille for Wingate Bulldogs.
Han skårte 21 mål på 19 kamper og fikk flere utmerkelsen den sesongen, som blant annet «SAC Player and Freshman of the Year», «D2CCA Southeast Region Player of the Year». Grunnet koronapandemien flyttet han våren 2020 hjem til Danmark.

### Frem
I sine to første kamper for  skåret han mål.

Han ble klubben toppscorer med 11 mål og på 18 kamper.

### Kolding
Den 1. juni 2021 signerte han en treårs kontrakt med .
Han ble i september 2024 klubbens største salg noensinne.

### Aalesund
Den 2. september 2024 signerte han kontrakt med  ut 2027.

## Referanser


## Eksterne lenker
*
Pitons du Carbet

**Pitons du Carbet**  er et vulkansk fjellmassiv nordvest på av øya Martinique i Karibia. Den høyeste av toppene er Morne Lacroix 1195 meter over havet.  

Carbet er et av de tre store vulkanske fjellområdene på Martinique. De andre to er Montagne Pelée, som også ligger i nordvest, og Montagne du Vauclin i sør. I 2023 ble Pitons du Carbet, Montagne Pelée og skogsområdet rundt Pelée oppført på UNESCOs verdensarvliste.

## Referanser


## Eksterne lenker
*
Marian

**Marian** er et fornavn som brukes både som mannsnavn og kvinnenavn, i begge tilfeller relatert til navnet *Maria* som har usikker betydning. Kvinnenavnet *Marian* er vanlig i flere land blant annet i Afrika og Europa, mens mannsnavnet *Marian* er spesielt utbredt i Øst-Europa. En kvinnelig navnebærer er den afroamerikanske operasangeren Marian Anderson og en mannlig navnebærer er den tyske sangeren Marian Gold, vokalist i det tyske synthpop-bandet Alphaville, kjent for hiten «Forever Young».

## Etymologi
Kvinnenavnet *Marian* er en variant av *[[Marion]]*, som igjen er en diminutiv form av *[[Maria]]*. Navnet kan også være dannet som en kombinasjon av *Maria* og *[[Anne]]*.

Mannsnavnet *Marian* er en maskulin form av det latinske navnet *Marianus*, som betyr «tilhørende Maria» eller «dedikert til Maria». Navnet er også relatert til det romerske familienavnet *Marius*.

## Utbredelse
*Marian* har alltid vært brukt både som mannsnavn og kvinnenavn, og er fortsatt i dag vanlig som begge former, med en overvekt som mannsnavn.

Mannsnavnet *Marian* er kjent brukt i Italia, Tyskland, Storbritannia, Frankrike og Sverige fra 1500-tallet og i Polen, Ungarn, Sveits og Portugal fra 1600-tallet. Navnet er kjent brukt i Norge fra slutten av 1800-tallet, først i Troms. Navnet var spesielt populært i Tsjekkia på 1970-tallet.

Som mannsnavn er *Marian* i dag vanlig blant annet i Slovakia, Polen og Romania. I disse landene er *Marian* nesten utelukkende brukt som mannsnavn.

|}

Kvinnenavnet *Marian* er kjent brukt i Tyskland, Spania, Italia og Storbritannia fra 1500-tallet, i Portugal, Frankrike, Irland, Sveits, Polen, Slovakia og Ungarn fra 1600-tallet, og i Norge fra 1828. Det var mest populært i Sverige i årene 1930–1949 og i Norge i årene 1965–1975.
 
Som kvinnenavn er *Marian* i dag vanlig blant annet i Sierra Leone, Somalia og Irland.

|}

## Kjente personer med navnet

Personene i listen er ordnet kronologisk etter fødselsår.
### Menn
* Marian Smoluchowski (1872–1917), polsk fysiker
* Marian Varga (1947–2017), slovakisk komponist og musiker
* Marian Gold (født 1954), tysk sanger og låtskriver
* Marián Vajda (født 1965), slovakisk tennistrener og tidligere spiller 
* Marián Pahars (født 1976), latvisk fotballspiller
* Marián Hossa (født 1979), slovakisk ishockeyspiller
* Marian Dragulescu (født 1980), rumensk turner
### Kvinner
* Marian Anderson (1897–1993), amerikansk operasanger
* Marian McPartland (1918–2013), britisk-amerikansk jazzpianist
* Marian Mercer (1935–2011), amerikansk skuespiller
* Marian Ilitch (født 1933), amerikansk milliardær og gründer
* Marian Wright Edelman (født 1939), amerikansk barnerettighetsaktivist
* Marian Keyes (født 1963), irsk forfatter
* Marian Rivera (født 1984), filippinsk skuespiller og modell

## Referanser


## Eksterne lenker
Stockholms garnison

**Stockholms garnison** er en garnison i Stockholm med historie tilbake til 1790. Siden 2006 består garnisonen av Karlbergs slott samt Kavallerikasernen og Bastionen på Östermalm.

Frem til 1926 var garnisonen ledet av överkommendanten i Stockholm.

## Referanser


## Eksterne lenker
*
Multi-Terrain Pattern

**Multi-Terrain Pattern** (**MTP**) er et kamuflasjemønster som siden mars 2010 benyttes på uniformer i det britiske forsvaret.

MTP ble utviklet av Defence Science and Technology Laboratory og er en justert versjon av Disruptive Pattern Material med farver fra MultiCam. Hensikten var å utvikle et kamuflasjemønster som ville fungere på tvers av en rekke ulike terreng og operasjonelle miljøer, blant annet med erfaring fra operasjoner det britiske forsvaret hadde utført på 2000-tallet, slik som i Helmand-provinsen. 

## Bilder

Uni-UK-OF-No8combat-York.svg|Uniform for offiserer
Uni-UK-OR-No8combat-York.svg|Uniform for other ranks
40 Commando irrigation ditch.jpg|MTP i Afghanistan
Air Commodore Mark Farrell.jpg|Flyoffiser med MTP


## Referanser
Eliteserien i innebandy for menn 2010/11

**[[Eliteserien i innebandy for menn]] 2010/11** var det øverste nivået i norsk innebandy for menn i 2010/11-sesongen, og ble spilt som dobbel serie – med kun elleve lag.

Serien besto av de ni beste lagene fra Eliteserien 2009/10, samt to lag fra 1. divisjon 2009/10.  var direkte kvalifisert som vinner av 1. divisjon (Østland), mens andreplasserte  ble tilbudt den siste plassen. Fjorårets tiendeplass i Eliteserien, , takket nei til å fortsette i divisjonen – slik at også  fikk også tilbud om plass, men de fikk senere ikke innvilget elitelisens. Det var dermed ikke behov for kvalifisering.

 tok klubbens tredje seriegull, ett poeng foran  og . Stian Skau fra  var sesongens beste poengplukker med 72 poeng, mens Thomas Stræte fra  ble kåret til «Årets spiller».

## Tabellen

## Referanser


## Eksterne lenker
*
Eliteserien i innebandy for menn 2009/10

**[[Eliteserien i innebandy for menn]] 2009/10** var det øverste nivået i norsk innebandy for menn i 2009/10-sesongen, og ble spilt som dobbel serie med tolv lag.

Serien besto av de ti beste lagene fra Eliteserien 2008/09, samt to lag fra 1. divisjon 2008/09.  var automatisk kvalifisert, som vinner av 1. divisjon (Østland) – den eneste avdelingen som oppfylte kravet til en 1. divisjon i følge kampreglementet til Norges Bandyforbund. Det ble avholdt en kvalifiseringskamp 24. april 2009 i BUL-hallen i Alta om den siste plassen, hvor  slo hjemmelaget  6–3.

 tok klubbens tredje seriegull, fire poeng foran  og syv poeng foran . Runar Snellingen fra  var sesongens beste poengplukker med 105 poeng – første gang én spiller har gjort mer enn 100 målpoeng i eliteserien for menn, mens Jesper Nordmark fra  ble kåret til «Årets spiller».

## Tabellen

## Referanser


## Eksterne lenker
*
European Deterrence Initiative

**European Deterrence Initiative** (EDI) er et amerikansk militært program etablert i juni 2014, tre måneder etter Russlands anneksjon av Krim, for å styrke USAs og NATOs militære tilstedeværelse og beredskap i Europa. Programmet het opprinnelig **European Reassurance Initiative** frem til 2017.

Ifølge US Government Accountability Office har EDI styrket USAs militære beredskap i USEUCOM sitt ansvarsområde gjennom økt roterende styrketilstedeværelse, forhåndslagring av materiell og flere operasjonssteder i Europa.

## Finansiering og innhold
Avtalen er en del av en bredere amerikansk satsing på å styrke forsvars- og mottakskapasitet i Europa, der midler fra blant annet EDI benyttes til utbygging og oppgradering av militær infrastruktur. I Norge omfatter dette prosjekter ved Rygge, Evenes, Sola og Ramsund orlogsstasjon, med investeringer i drivstoffanlegg, lagring og tilrettelegging for amerikanske styrker. Ordningen omfatter også prosjekter i andre europeiske land, som drivstoff- og lagringsanlegg ved Ämari flystasjon i Estland, spesialstyrkefasiliteter i Latvia og oppgraderinger ved baser i Litauen, samt etablering av et fremre hovedkvarter for V Korps i Poznań, Polen.

## Operasjoner
Frem til 2022 omfattet EDI også Operation Atlantic Resolve, som koordinerte roterende amerikanske styrker i Øst-Europa. Fra 2024 finansierer programmet deler av innsatsen til Security Assistance Group Ukraine, som støtter trening og logistikk til de ukrainske styrkene fra hovedkvarteret i Wiesbaden, Tyskland.

## Se også
*Tilleggsavtale mellom Norge og USA om forsvarssamarbeid

## Referanser
Zacharias Lemfort

**Zacharias von Lemfort** (d. 1689) var norsk generalauditør og krigsråd. 

Han kom tidlig i forbindelse med stattholder Ulrik Frederik Gyldenløve, som viste ham stor gunst. Lemfort skal ha gjort tjeneste under den svensk-norske krigen på 1670-tallet og ble også brukt i forhandlinger med rikskansler Peder Griffenfeld.

## Generalauditør
Han ble ansatt som stabssekretær i Norge i 1668, auditør i 1676 og generalauditør i 1680. I 1683 fikk han tittelen krigsråd. I oktober 1688 ble han opptatt i adelstanden, men døde allerede året etter og ble begravet ved Gamle Aker kirke 24. april 1689.

## Formuende mann
Lemfort var en velstående mann. I 1680 kjøpte han Boens store laksefiske ved Kristiansand, og han eide en større gård i Christiania samt avlsgård på Smedstad i Aker. En del av formuen skal ha kommet fra hans hustru, Marie Rebecca Pristed (d. ca. 1700), som senere ble gift med assessor Lorentz Roll i Christiania. 

Zacharias og Marie Rebeccas sønn, Johan Lemfort, ble oberst ved det Trondhjemske infanteriregiment, men døde i 1710. Med hans sønn, en ung offiser, døde den adlede linje av slekten ut.

## Lemforts våpen fra 1688
Skjoldet er firedelt med et hjerteskjold. I hjerteskjoldet en sølv trane med krone om halsen, holdende en sten i høyre klo.
# og 4. felt: En gull halv løve som stiger opp av vann, holdende et sølv banner med rødt kors, en gull fjærpenn og et sverd.
# og 3. felt: Tre grønne grantrær på et grønt berg, det midterste høyest.
Hjelmtegn: En panserkledd mann med fjærbusk (røde og sølv fjær), holdende en sten i høyre hånd, venstre hånd i siden.

## Referanser


## Eksterne lenker
* Hirsch: ''Fortegnelse over danske og norske Officerer med Flere fra 1648-1814'', bd. 6-4, 1907
Paris Saint-Germain FC i 1997–98

Paris Saint-Germain endte sesongen 1997/98 på 8. plass i fransk 1. divisjon.

## Tabell

## Spillerstatistikk

## Referanser


## Kilder
* 

## Se også
*Fransk fotball 1997–1998
Kunstløp-NM på skøyter 2011

**Kunstløp-NM på skøyter 2011** ble arrangert i Hamar OL-amfi i Hamar den 14., 15. og 16. januar 2011.Teknisk arrangør var Storhamar IL.

## Resultater
### Senior kvinner

Ann-Julie Arnesen, Storhamar IL var påmeldt, men trakk seg før konkurransestart.

### Junior kvinner

Ida Marie Moen, Oslo SK var påmeldt, men trakk seg før konkurransestart.

### Junior menn

## Referanser




## Eksterne lenker
* 
* 
*
Nordic Combat Uniform

**Nordic Combat Uniform** (**NCU**) er en militær uniformsserie utviklet for Danmark, Finland, Norge og Sverige gjennom NORDEFCO. Oppdraget ble gitt i 2014.

Alle fire land benytter samme uniform, men hvert land benytter sine egne kamuflasjemønstere.

## Historie
I 2015 uttrykte soldater ønske om et nyere og mer modulært uniforms­system. Det var også et ønske om økt militært samarbeid mellom de nordiske landene. Av den grunn startet de nordiske forsvarene et felles arbeid for å anskaffe en kampuniform. I 2018 leverte landene hver sin kravspesifikasjon til leverandørene, med vekt på tilpasning og bruk i ulike klima.

I november 2019 ble uniformer fra de fire siste prekvalifiserte leverandørene utlevert til 480 nordiske spesialsoldater, soldater og vernepliktige for testing. Uniformssystemet skulle leveres i tre konfigurasjoner: europeisk, ørken og jungel. Den europeiske varianten ble delt i to: En standardversjon beregnet ned til –19&nbsp;°C, og en tilleggsløsning for ekstrem kulde som kan brukes ned til –46&nbsp;°C. Innkjøpskostnaden var anslått til 400 millioner euro. Det var forventet at en avtale for perioden 2021–2028 ville bli inngått innen utgangen av 2020.

I 2021 var anbudsprosessen likevel ikke fullført, på grunn av koronapandemien og krisen i globale forsyningskjeder. Den 8. februar 2022 ble det annonsert at det norske konsortiet Oskar Pedersen A/S var valgt til å levere de nye uniformene til alle nordiske land, til en total kostnad av 425 millioner euro over en syvårig periode.

I 2024 kritiserte forsvarssjef Eirik Kristoffersen, NCU fordi de ulike kamuflasjemønstrene gjorde samvirke mellom de nordiske landene vanskelig. I april 2025 uttalte Kristoffersen seg positivt til at prosjektet nå var rullet ut. Han fremhevet at prosessen hadde gitt et solid resultat, og at uniformen representerte en klar forbedring.

## Norske forhold
Oppdraget med å utvikle den norske uniformen ble igangsatt av Forsvarsmateriell i 2014 og ble initiert i februar 2016.

Den norske varianten av NCU, kalt M23, ble tatt i bruk fra januar 2025. Fra sommeren 2025 kom det meldinger om kvalitetsproblemer med noen av uniformsplaggene, nærmere bestemt den såkalte garnisonsuniformen.

## Se også
* Hærens uniformer

## Referanser


## Eksterne lenker
*
Causses

**Causses**, eller **Plateaux des Causses**, er et høyslettelandskap i det sørlige Frankrike, i fjellområdet Massif Central.

Høysletta ligger 700–1100 meter over havet, og består av fire karrige kalkstein/karst-platåer delt opp av grønne elvedaler.

Sammen med Cevennene ble Causses i 2011 innskrevet på UNESCOs verdensarvliste som «Causses og Cévennes, et beitelandskap ved Middelhavet.»
## Referanser


## Eksterne lenker
*
Kunstløp-NM på skøyter 2010

**Kunstløp-NM på skøyter 2010** ble arrangert i Grünerhallen i Oslo den 15., 16. og 17. januar 2010.Teknisk arrangør var Oslo SK.

## Resultater
### Senior kvinner

### Junior kvinner

### Junior menn

## Referanser




## Eksterne lenker
*
Stanghammer

En **stanghammer** er en mindre mekanisk fallhammer som ble brukt i jernproduksjon, særlig på 1600–1800-tallet. Stanghammere ble opprinnelig drevet av et vannhjul, senere også damp, og fungerte som en slags forløper til moderne industrimaskiner. De ble brukt til å smi spesielle produkter ferdig, i motsetning til stangjernshammere som bearbeidet råjern til stangjern, et slags prefabrikat formet til videre produksjon.

Stanghammere til bestemte formål kunne anta navn etter formålet og størrelse etter behovet. For eksempel kunne en stanghammer brukt til produksjon av spiker bli kalt **spikerhammer**.

Vannhjulet utgjorde kraftkilden og ble drevet rundt av strømmende vann. Stangen er en lang bjelke som vippes opp og ned av hjulets rotasjon. I den ene enden av stangen var det et hammerhode, som slår ned på det glødende jernet som ble lagt på en ambolt av et ilbud for å formes. Stangen var balansert kom en kam og løftet av ujevnhetene i vannhjulet. Ilbud var personen som la jernet på ambolten og fjernet det etter smiing.

Avhengig av utforming og vannkraften kunne denne typen hammere slå med enorm kraft og presisjon, og var helt avgjørende for å forme jern til spiker, verktøy og våpen.

## Referanser




## Eksterne lenker
*
MultiCam

**MultiCam** er et kamuflasjemønster utviklet av det amerikanske selskapet Crye Precision. Mønsteret skal kunne benyttes på uniformer i en rekke ulike terreng og operative miljøer.

Mønsteret ble lansert i 2002 for bruk i U.S. Army i forskjellige miljøer, sesonger og lysforhold. Det er satt sammen av syv ulike farver, og skulle erstatte både U.S. Woodland og Desert Camouflage Uniform.

I 2004 valgte imidlertid U.S. Army istedet Universal Camouflage Pattern (UCP) til sine feltantrekk. Likevel ble MultiCam tatt i begrenset bruk av U.S. Army Special Forces i siste del av 2000-tallet i Irak og Afghanistan, samtidig som mønsteret stadig ble utprøvd til hærens Future Force Warrior-prosjekt.

U.S. Army gjenopptok offisielt bestillingen av MultiCam i 2010, til erstatning for UCP til avdelinger som ble sendt til krigen i Afghanistan, nå under betegnelsen *Operation Enduring Freedom Camouflage Pattern* (OEF-CP eller OCP). U.S. Army stanset bruken av UCP i oktober 2019.

MultiCam er tilgjengelig for kommersielt salg til sivile.

## Bilder

OCPA-2005-06-17-164112 - SGT Daniel Harshman demonstrates Future Force Warrior system suit at Soldier Modernization Day on Capitol Hill.jpg
Future Force Warrior 2007.jpg


## Referanser
Kunstløp-NM på skøyter 2009

**Kunstløp-NM på skøyter 2009** ble arrangert i Bergenshallen i Bergen den 9., 10. og 11. januar 2009.Teknisk arrangør var Bergen Kunstløpklubb.

## Resultater
### Senior kvinner

### Junior kvinner

### Junior menn

## Referanser




## Eksterne lenker
* 
*
Gold Beach

**Gold Beach** var kodenavn for en av de fem strendene under invasjonen i Normandie 6. juni 1944.

Stranden lå i den midtre invasjonssektoren. Landgangen til 50. britiske infanteridivisjon startet én time etter Utah og Omaha. Stigende og krapp sjø gjorde at mange miner og hindringer ikke var ryddet, noe som vanskeliggjorde ilandstigning. Divisjonens mål var å sikre strandhodet, rykke vestover for å ta Arromanches og Port-en-Bessin, knytte forbindelse med amerikanerne ved Omaha i vest og canadierne ved Juno i øst, samt å ta Bayeux.

Kystbyene La Rivière og Le Hamel var tungt befestet, og fire 155 mm kanoner stod innstilt mot kysten omtrent en halv kilometer inne i landet. Som ved Utah var de tyske styrkene tynt spredt, med stillinger uten gjensidig dekning og liten dybde; når én stilling falt, kunne de øvrige omgås. Britene støttet angrepet med spesialisert panser fra 79. panserdivisjon, blant annet minefjerner- og ingeniør vogner, å åpne veier gjennom sperringer og støtte infanteriet.

Ild fra HMS «Ajax» slo ut kanonene og dempet forsvaret. Ved skumring var 25 000 soldater brakt i land og de tyske styrkene presset 10 km innover. Resten av dagen gikk med til å sikre brohodet. Omtrent 400 av soldatene ble drept i kampene. Bayeux ble tatt av britiske styrker 7. juni. I dagene etter ble den britisk-kanadiske Mulberry B havnen etablert utenfor Arromanches som forsyningshavn for strendene i øst.

Kommandosoldater fra No. 47 (Royal Marine) Commando erobret havnebyen Port-en-Bessin etter harde kamper den 7.–8. juni 1944. Byen lå mellom Omaha- og Gold-strendene, og erobringen bidro til å knytte sammen frontene og sikre allierte forsyninger via en viktig midlertidig havn.

## Referanser


## Kilder
* Beevor, Antony (2009): *D-dagen : slaget om Normandie*, Cappelen Damm, ISBN 978-82-02-29706-0
* Caddick-Adams, Peter (2019) *Sand and Steel : The D-Day Invasion and The Liberation of France*, Oxford University Press, ISBN 9780190601898
* Encyclopaedia Britannica: «Gold Beach» (nettartikkel) – besøkt 24.08.2025.
* Commonwealth War Graves Commission: «Visiting the beaches of Normandy – WW2 guide» – besøkt 24.08.2025.
* The D-Day Story (Portsmouth Museums): «Gold Beach» – besøkt 24.08.2025.
* Imperial War Museums: «The ‘Funny’ Tanks of D-Day» og «Arromanches, D-Day plus 20…» – besøkt 24.08.2025.
* The National Archives (UK): *The D-Day landings, Northern France (6 June 1944)* (PDF).

## Eksterne lenker
*
Arthur Hovde

**Arthur Hansson Hovde** (1922–1983) var en norsk skiløper fra Folldal; han representerte Folldal IF.
 
Han ble Norgesmester på ski i stafett i 1949 i Holmenkollen sammen med Lars Nesset, Alf Plassgård, og Ottar Gjermundshaug, som utgjorde laget fra Nord-Østerdal Skikrets.

Hovde var snekker og murer av yrke, og var gift med Ester Olafsdatter Hovde (født Furuhovde). Han ble gravlagt fra Folldal kirke.

## Referanser
Paris Saint-Germain FC i 1998–99

Paris Saint-Germain endte sesongen 1998/99 på 9. plass i fransk 1. divisjon.

## Tabell

## Spillerstatistikk

## Referanser


## Kilder
* 

## Se også
*Fransk fotball 1998–1999
Maurílio Jorge Quintal de Gouveia

**Maurílio Jorge Quintal de Gouveia** (født 5. august 1932 i Funchal i Portugal; 19. mars 2019 i Gaula) var en portugisisk prelat og katolsk erkebiskop av Évora.
## Liv og virke
### Prest
Maurílio Jorge Quintal de Gouveia ble ordinert til prest den 4. juni 1955. 
### Hjelpebiskop i Lisboa
Pave Paul VI utnevnte ham til hjelpebiskop i Lisboa og titulærbiskop av *Sebana* 26. november 1973. Patriarken av Lisboa og militærvikar i Portugal, kardinal António Ribeiro, ordinerte ham til biskop den 13. januar året etter; medkonsekratorer var Júlio Tavares Rebimbas, hjelpebiskop i Lisboa, og Manuel Ferreira Cabral, hjelpebiskop i Braga.

Den 21. mars 1978 ble han utnevnt til titulærerkebiskop av *Mitylene* og hjelpebiskop *[[ad personam]]* i Lisboa av Paul VI. Han ble også generalvikar for patriarkatet Lisboa.

### Erkebiskop av Évora
Pave Johannes Paul II utnevnte ham til erkebiskop av Évora den 17. oktober 1981. 

Den 8. januar 2008 aksepterte pave Benedikt XVI hans alderbetingede avskjedssøknad.

## Episkopalgenealogi
Hans episkopalgenealogi er:

* Kardinal Scipione Rebiba  (1504-1577) 
* Kardinal Giulio Antonio Santorio  (1532-1602) *bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale  (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Erkebiskop Enrico Enríquez (1701-1756) *1743
* Erkebiskop Manuel Quintano Bonifaz (1698-1774) *1749
* Kardinal Buenaventura Córdoba Espinosa de la Cerda (1724-1777) *1761
* Kardinal Giuseppe Maria Doria Pamphilj (1751-1816) *1773
* Pave Pius VIII (1761-1830) *1816
* Pave Pius IX (1792-1878) *1829
* Kardinal Alessandro Franchi (1819-1878) *1856
* Erkebiskop Gaetano Aloisi Masella (1826-1902) *1877
* Kardinal José Sebastião (d’Almeida) Neto, O.F.M. Disc. (1841-1920) *1880
* Biskop António José de Souza Barroso (1854-1918) *1891
* Biskop Manuel Luís Coelho da Silva (1859-1936) *1915
* Kardinal Manuel Gonçalves Cerejeira (1888-1977) *1928
* Kardinal Antonio Ribeiro (1928-1998) *1967
* Erkebiskop *Maurílio Jorge Quintal de Gouveia* (1932-2019) *21974

## Referanser
Mikael Diseth

**Mikael Diseth** (født 1987) er en norsk manusforfatter, regissør og filmprodusent.

Som artist er han også kjent under artistnavnet **Dizzet**. Musikken er utgitt av labels som Luckee Riddims og Knirckefritt, og er brukt i flere norske filmer og TV-serier.

Diseth debuterte som medforfatter på sin første spillefilm som 20-åring, *[[Respekt (film)|Respekt]]*. Han ble uteksaminert fra produsentlinjen ved Den norske filmskolen i 2014. I årene som fulgte jobbet Diseth i produsentteamet i Fantefilm Fiksjon, som sto bak titler som *[[Bølgen (2015)|Bølgen]]*, som bl.a. vant Amandaprisen for Beste film. 

Diseth var med å utvikle og produserte miniserien *[[Oslo Zoo]]* for NRK, med premiere på Series Mania. Han har også produsert NRK/ARTE France *[[Jordbrukerne]]*, som hadde premiere i hovedkonkurransen under Canneseries, der den vant flere priser og ble kåret av Variety som en av de beste internasjonale seriene i 2021.

På NRK/New8s *[[Etter Benjamin]]* er Diseth serieskaper og hovedforfatter, og han har hatt regi på to av episodene.

## Diskografi

### Singler

* *Speil, speil* (2008)
* *Gategutt* (2010) med Lillebjørn Nilsen
* *Rendezvous RMX* (2011), med Fjorden Baby! & Joddski
* *Gjerder* (2015)
* *Superkrefter* (2016) med Admiral P
* *Headphones* (2016)
* *Roligdans* (2019) med HeeMugen
* *Jeg vil ikke gå hjem enda* (2021) med technochris
* *Mitt liv* (2022) med Salif The First Black Viking
* *I* *dag* (2024)
* *Bad Boy* (2024) med Hemen og Dr. Sepi
* *PPP* (2024)
* Oljefondet (2025)

### Mixtapes

* *Gidder ikke vente lenger* (2010)
* *Venter fortsatt* (2011)
* *Rett rundt hjørnet* (2011)
* *Den andre veien* (2013)

### Album

* *God stemning* (2011)
* *God stemning II* (2017)
* *God stemning III* (2024)

## Referanser


## Eksterne lenker
*
Yves Saint-Laurent (virksomhet)

**Yves Saint-Laurent** eller YSL er et luksusvareselskap grunnlagt av Yves Saint-Laurent og hans partner Pierre Bergé. I dag er hoveddesigneren Stefano Pilati. Yves Saint-Laurent, grunnleggeren av merket, døde i 2008.

## Historie
Yves Saint Laurent ble grunnlagt av Yves Saint-Laurent og Pierre Bergé i 1962, og de nåværende logoene ble skapt av Adolphe Mouron Cassandre.

## Referanser


## Se også
* Haute couture
* Yves Saint Laurent

## Eksterne lenker
* 
* www.ysl.com
Toppmangabeyer

se tekst

**Toppmangabeyer** er en liten slekt aper som er endemisk for jungelområdene nord for Kongo-elva i Sentral-Afrika. Navnet kommer at av hannenne har en karakteristisk hårtopp som voksne.

## Utseende og levevis
Toppmangabeyene lever i trær og er langlemmede og langhalede typiske aper. De har tydelig kjønnsdimorfisme der hannene er større enn hunnnene og utvikler mørkere pels og en hårtopp på hodet. Huden i ansiktet og på hendene er mørkt. I motsettning til vanlige mangabeyer, som har lyse øyelokk, er øyelokkene til toppmangabeyene i same farge som resten av ansiket.

## Opprinnelse og slektskap

Toppmangabeyene ble tidligere ansett for å være nære slekninger av vanlige mangabeyer, men dette skyldes at disse to gruppene begge er trelevende og utgjør den opprinnelige levemåten til gruppen Papionini, som også omfatter bavianer og mandriller. Toppmangabeyene er nærmest beslektet med de bakkelevende bavianene, mens vanlige mangabeyer er slektninger av mandriller. Mandriller og bavianer er store aper tilpasset livet på bakken i henholdsvis jungler og på savannen, mens de to mangabeygruppene til sammen utgjør den opprinnelige trelevende formen som de to bakkelevende apene har utviklet seg fra.

En annen art som tidligere ble regnet til toppmangabeiene ble i 2006 overført til en egen slekt, *[[Rungwecebus]]*. Denne arten ser ut til å være en hybridart mellom en hann av en toppmangabeyart og en gulbavian hunn, og viser at den genetiske avstanden mellom tuppmangabeyer og bavianer ikke er så stror, på tross av den dramatiske forskjellen i bygning.

## Indeling
Antall arter i slekten har vært omduskutert lenge. Særlig gråkinnmangabey har mange underarter. Tidligere ble det regnet med to arter, men i 2007 beskrev Colin Groves en ny underart, og hevet samtidig en annen underart av *L. albigena* til full artsstatus som *L. opdenboschi*. Opprettelsen av en ny art ble ikke godtatt av alle, og indelingen er fortsatt usikker. De er tre arter i slekten er da:

* Gråkinnmangabey, *L. albigena*
* Svart toppmangabey, *L. aterrimus*
* Kipunjiape, *L. opdenboschi*
* En fjerde gruppe, *[[Ugandisk toppmangabey|L. albigena ugandae]]*, er muligens også en egen art

## Referanser


## Eksterne lenker
*
Stampejord

**Stampejord** er et materiale brukt til å bygge bl.a fundamenter, gulv og vegger. Det finnes ulike teknikker for jordhusbygging. Det mest vanlige er enten vegger av stampet jord i forskalling, også kalt pisè, eller av tørkede leirestein, såkalte adobestein.

I Norge er det dokumentert jordhus i blant annet Sandnes, Voss, Sunadal, Tynset, Fauske og Tana.

## Materialet
Vegger av stampejord holder mange egenskaper som kan minne om betong vegger.

## Egenskaper i hus av stampejord
Hus av stampejord kan bygges flere etasjer høye, og trenger ikke noe reisverk for å bære tak og vegger hvis de bygges på riktig måte. På grunn av at jord har dårlig isolasjonsevne vil hus av stampejord ha tykke vegger hvis ikke annen isolasjon benyttes. En vegg som er 60 cm tykk vil kunne bære et tak - men den vil trenge ekstra isolasjon. Ved tykkelser på 90 cm ivaretas isolasjonsbehovet for nordisk klima - i alle fall i sørlige strøk i Sverige, og dermed også sannsynligvis i tilsvarende områder i Norge. Hus av stampejord blir ofte sett på som hus med meget godt inneklima. Når det er kaldt lagrer stampejordveggene mye varme, og når det er varmt er det ofte svalt og behagelig.

## Oppføring av hus av stampejord
Byggets vegger føres opp ved at det helles jord i spesielle former som så komprimeres meget hardt, enten for hånd, eller ved maskinell hjelp. Formene flyttes rundt bygget, og deretter gradvis oppover til ønsket høyde på veggen oppnås. Åpninger til dører og vinduer blir til ved at det plasseres i overkant av åpningene.

## Klimaavtrykk
Å benytte stampejord kan redusere CO2-utslipp betydelig i forhold til andre vanlige byggemetoder og materialer. Ser vi på data for utslipp for  stampejord er GWP (*global warming potential*) på  sammenlignet med betong som har .

## Referanser


## Litteratur
*
Los Mexicanacas

**Los Mexicanacas** er er en norsk Latin Fusion-Gruppe med utspring i studentkormiljøet ved Studentersamfundet i Trondhjem. Gruppen spiller covermusikk av norsk musikk spilt i en Latin Fusion-stil, eller direkte coverlåter fra latinamerikanske artister.

Gruppen etablerte seg som coverband av mariachi-musikk, og framførte da hovedsakelig for temafester og studentarrangementer i Trondheimsområdet. 

I 2021 ga gruppen ut sitt første album, og har siden også avholdt flere konserter, i konserthaller, på festivaler og på utesteder i både Trondheim og Oslo. Gruppen er for tiden etablert i Oslo. 

### Oslo Maraton
Under Oslo Maraton i 2024, fikk gruppen oppmerksomhet i media for å ha delt ut Tequila ved løpebanen til deltagere på løpet, uten tillatelse fra arrangørene av Oslo Maraton. 

Gruppen ble kritisert av flere, blant annet Foreningen for tryggere ruspolitikk for å ikke ta hensyn til deltagere med potensielle alkoholproblemer i løpemiljøet, mens flere andre reagerte på en moraliserende holdning ovenfor bandets handlinger.

## Diskografi
**Album**
* El Pé (2021)
* Plata (2023)
* Mex Tape (2024)
**Singler**
* Diego Licarno (2022)

## Referanser
Fransk 2. divisjon 1999–2000

**Fransk 2. divisjon sesongen 1999–2000** ble vunnet av , og endte, sammen med  og , sesongen med opprykk til 1. divisjon. Amiens SCF, ASOA Valence og Louhans-Cuiseaux 71 rykket ned.

## Tabell

## Se også
*Fransk fotball 1999–2000

## Kilder
* France - List of Final Tables Second Level - RSSSF
*
Dominique

**Dominique** er et fransk fornavn som brukes både som kvinnenavn og mannsnavn. En kvinnelig navnebærer er den amerikanske turneren Dominique Dawes som under OL i Atlanta 1996 var den første afroamerikanske kvinnen til å vinne en individuell olympisk medalje i turn.

## Etymologi
*Dominique* er den franske formen av det latinske *Dominicus*, som betyr «tilhørende Herren» eller «Herrens». Navnet er dannet av *dominus*, «herre».

## Utbredelse
*Dominique* er vanlig som kvinnenavn i blant annet Frankrike, Den sentralafrikanske republikk og Kambodsja.

|}

*Dominique* er vanlig som mannsnavn i blant annet Frankrike, Hellas og Madagaskar.

|}

## Kjente personer med navnet
Personene i listen er ordnet kronologisk etter fødselsår.
### Kvinner
* Dominique Manotti (født 1942), fransk krimforfatter
* Dominique Sanda (født 1948), fransk skuespiller og tidligere modell
* Dominique Monami (født 1973), belgisk tennisspiller
* Dominique Dawes (født 1976), amerikansk turner og olympisk gullmedaljevinner
* Dominique Swain (født 1980), amerikansk skuespiller
* Dominique McElligott (født 1986), irsk skuespiller
### Menn
* Dominique Desseigne (født 1944), fransk forretningsmann
* Dominique Strauss-Kahn (født 1949), fransk økonom og politiker
* Dominique de Villepin (født 1953), fransk politiker og statsminister i Frankrike fra 2005 til 2007
* Dominique Kizayakana Bulamatari (1955–2024), kongolesisk biskop
* Dominique Voynet (født 1958), fransk politiker
* Dominique Wilkins (født 1960), amerikansk basketballspiller
* Dominique Banlène Guigbile (1962), togolesisk biskop
* Dominique Farrugia (født 1962), fransk skuespiller, regissør og komiker
* Dominique Rodgers-Cromartie (født 1986), amerikansk NFL-spiller
* Dominique Mulamba (født 2001), kongolesisk friidrettsutøver

## Referanser


## Eksterne lenker
Bottega Veneta

**Bottega Veneta** er et italiensk luksusmotehus. De holder til i Milano, Italia. De produserer klær, vesker, sko, tilbehør, smykker og dufter.

Merket har vært eid av Kering siden februar 2001. I 2023 nådde Bottega Venetas omsetning 1,6 milliarder euro.

Bottega Veneta ble grunnlagt i 1966 i Vicenza av Michele Taddei og Renzo Zengiaro.

## Referanser


## Eksterne lenker
*
Roy-Bjarne Hemmingsen

**Roy-Bjarne Hemmingsen** (født 1961) er en norsk offentlig tjenestemann, fagforeningsmann og politiker.

## Biografi
Han vokste opp i Trondheim. Da han var i 20-årene, kjørte han drosje og studerte jus og økonomi ved Folkeuniversitetet og TØH. Han ble også leder for AUF i Trondheim.

Hemmingsen var innvalgt i Trondheim bystyre for Arbeiderpartiet fra 1988 til 1999. Han var Arbeiderpartiets 2. vara til Stortinget fra Sør-Trøndelag i perioden 1989–1993.

I 1988 begynte Hemmingsen som saksbehandler ved fylkesarbeidskontoret, senere Aetat, i Sør-Trøndelag. Han ble etter hvert frikjøpt som hovedtillitsvalgt og leder i NTLs avdeling 105 (Aetat).

I 2005 gikk Hemmingsen fra Aetat til en stilling som enhetsleder i vikartjenesten i Trondheim kommune.

Han var rådmann/kommunedirektør i Roan kommune fra 2013 til 2018 og i Snåsa kommune fra 2019 til han gikk av med pensjon i 2024.

## Referanser
Mangabeyer

se tekst

**Mangabeyer** er en slekt aper i familien Cercopithecidae som lever jungelområder i Afrika. De er typiske aper av utseende med lange lemmer og lang hale. I motsettning til toppmangabeyer har de vanlige mangabeyene lyse øyelokk. Dette gir dem et meget karakteristisk utseende når de gjesper. Føden består av frukt og smådyr de finner i trærne og på bakken. Artene i slekten er dagaktive. Pelsen er brun eller grå hos alle arter, og hårene er ensfargede uten farget tupp, slik det finnes hos en del andre apearter.

## Opprinnelse og slektskap
Tidligere ble mangabeyer regnet som nære slektninger av toppmangabeyer. Dette skyldes at disse to gruppene begge er trelevende og utgjør den opprinnelige levemåten til gruppen Papionini, som også omfatter bavianer og mandriller. Mangabeyenes nærmste slektninger er bakkelevende mandrillene, mens toppmangabeyene er beslektet med bavianer. Mandriller og bavianer er store aper tilpasset livet på bakken i henholdsvis jungler og på savannen, mens de to mangabeygruppene til sammen utgjør den opprinnelige trelevende formen som de to bakkelevende apene har utviklet seg fra. Av de to mangabeygruppene er vanlige mangabeier mer knyttet til bakken.

## Inndeling
* Slekten *Cercocebus* omfater seks arter:
** *[[Cercocebus agilis]]*
** *[[Cercocebus atys|C. atys]]*
** Guldbukmangabey (*C. chrysogaster*)
** Tana-mangabey (*C. galeritus*)
** *[[Cercocebus sanjei|C. sanjei]]*
** Halsbåndmangabey (*C. torquatus*)
** *[[Cercocebus lunulatus|C. lunulatus]]*

## Referanser


## Eksterne lenker
*
Cercocebus agilis

***Cercocebus agilis*** er en mindre apekatt som finnes over store deler av Sentral-Afrika. Det er en relativt vanlig art og regnes ikke som truet. Arten ser lik ut over hele utbredelsesområdet, og ingen underarter er registrert. *C. agilis* ble først beskrevet som en egen art i 1978 og har ikke noe norsk navn.

## Bygning
*Cercocebus agilis* er en slank ape med lange lemmer og lang hale, og kroppsbygning som en slank katt. Kroppslengden hos hunnene (fra snute til halerot) er 44-55&nbsp;cm og vekta ligger på 5-7&nbsp;kg. Hannene blir nesten dobbelt så store, 51-65&nbsp;cm kroppslengde og en vekt på 7-13&nbsp;kg. Halen hos begge kjønn er litt lengre enn kroppslengden, 45-79&nbsp;cm. Pelsen på ryggen har en brungrå till grå farge og buken er lysere, hos enkelte individer nesten hvit. Ansiktet, ørene, hender og føtter er sparsmot behåret, slik at den svarte huden skinner igjennom.

## Habitat og utbredelse
Arten forekommer i skog- og jungelområdene fra Kamerun og Gabon i vest till Albertsjøen mot grensa til Den demokratiske republikken Kongo i øst. Habitatet utgørs først og fremst av skoger i våtmarker og andre fuktige skoger.

Fram til 1978 ble arten regnet som en underart av Tana-mangabey, (*Cercocebus galeritus*) som holder til rundt elva Tana i Kenya. Denne arten finnes imidlertid bare i et avgrenset område langt øst for utbredelsesområdet til *Cercocebus agilis* og er noe større av bygning.

## Levevis
Danner flokker på opp til 20 dyr, ledet av en voksen hann. Noen ganger vil indivder av toppmangabeyarten *[[Lophocebus albigena]]* følge med i flokken. Reviret er på rundt 300 hektar. De spiser hovedsalkelig frukt, frø og unge skudd, og sper på kosten med sopp, insekter og andre virvelløse dyr.

Flokkene er dagaktive og tilbringer mesteparten av tiden i trærne, men bruker opptil 20% av tiden på bakken. Arten kommuniserer seg imellom med høylytte rop som kan høres så mye som en kilometer unna. Mellom flokkens medlemmer brukes ansiktsutrykk og kroppsspråk. En flokk er bygget opp rundt en voksen hann og består av hunner og barna deres. Som de fleste tropiske arter har de ingen spesiell parringstid, men kan formere seg året rundt. Hunner i løpetid vil ha oppsulming rundt kjønnsorgan og anus. Drektigheten er 6 måneder, og det fødes normalt bare én unge.

Når unge hanner nærmer seg kjønnsmoden alder blir de jaget ut av flokken av hannen. Etter hvert som de blir voksne vil de forsøke å utfordre en eksisterende flokkleder for å overta flokken. Om den gamle hannen ikke klarer å slå utfordreren, vil den nye hannen noen ganger drepe flokkens nyfødte unger, på samme måte som hos løver.

## Referanser

 



## Eksterne lenker
*
Desert Camouflage Uniform

**Desert Camouflage Uniform** (**DCU**) er en uniform benyttet av USAs forsvar fra tidlig på 1990-tallet frem til begynnelsen av 2010-tallet, som feltantrekk i ørkenmiljøer og andre tørre områder. Med hensyn til snitt og tekstiler er den identisk med Battle Dress Uniform (BDU), men har et 3-farvet kamuflasjemønster av mørkebrun, blek olivengrønn og beige, i motsetning til det 4-farvede mønsteret U.S. Woodland anvendt på BDU. 

DCU erstattet Desert Battle Dress Uniform, som benyttet et 6-farvet mønster av beige, blek olivengrønn, to bruntoner samt sorte og hvite prikker. 

DCU ble utviklet på 1980-tallet ved U.S. Army Natick Soldier Systems Center.

## Referanser


## Eksterne lenker
*